234 



tror jeg ikke, at Kvanen findes i Nugsuak-Dal, som Hartz an- 

 tyder Mulighed for (Medd. om Grl. XV, p. 57), og det er næppe 

 rigtigt, naar han siger, at den her muligt kunde være undgaaet 

 Grønlændernes Opmærksomhed, fordi de kun befarer Dalen om 

 Vinteren, naar alt er dækket af Sneen ; — Grønlænderne gaar 

 jo paa Rensjagt her inde hver Sommer. 



En definitiv Forklaring paa dette sydlige Floraelements Fore- 

 komst og Udbredelse paa Disko kan næppe for Tiden gives. 

 Spørgsmaalet vil nemlig væsentlig afhænge af, hvor vidt der i 

 Grønland har eksisteret interglaciale Tider eller ej. 



Hvis der nemlig har været en Periode med mildere Klima, 

 hvilket jo er sandsynligt, og som allerede er formodet af H elg i 

 Pjetursson (Meddel, om Grønland XIV, p. 340) netop paa 

 Grundlag af Bræerne og de kvartære Aflejringer i disse Egne, 

 saa vil det være naturligst at opfatte i alt Fald en 

 Del af disse Planter som Relikter. Efter som Klimaet 

 atter blev strængere, fortrængtes de, holdt sig længst paa de 

 gunstigste Lokaliteter, medens store Landomraader helt mangler 

 dem, fordi der ikke findes lune, solrige og fugtige Steder, hvor 

 de kunde trives. Dertil kommer jo saa, at store Landstræk- 

 ninger, navnlig i Godhavns og Egedesmindes Distrikter, omtrent 

 i samme Tidsrum har været sænkede under Havfladen, og efter 

 at Landet alter dukkede op, var de løse Jordlag bortskyllede 

 eller udvaskede, saa kun de nøjsomste Vækster, især af Lyng- 

 hedens og Fjældmarkens Repræsentanter, kunde fæste Plads der. 



Hvis derimod Interglacialtider ikke lader sig bevise, maa 

 denne Flora jo tænkes indvandret Syd fra i post- 

 glacial Tid, og selv om de bevises gennem Aflejringer af 

 organisk Oprindelse eller paa anden Maade, saa forhindrer det 

 ikke, at flere af Planterne kan være indvandrede for nylig ; jeg 

 tænker her navnlig paa de Arter, som kun er fundne ganske 

 enkelte Gange og i faa Eksemplarer. Og naar Gnejsomraadet 

 ved Godhavn har været sænket under Havet i postglacial Tid, 

 saa har altsaa ogsaa de paa sydlige Arter rige Lokaliteter, 



